cyanic-selkie/wikianc huggingface dataset:
Pydnan taistelu
Makedonian armeija
thumb|300px|Makedonialainen falangi Perseuksen armeijan taktiikka, varustus ja kokoonpano periytyi Aleksanteri Suuren ja Filippos II:n sotavoimista. Armeijaan kuului makedonialaisten värväämiä ulkomaalaisia palkkasoturijoukkoja, mutta sen iskukykyisin voima oli 21 000 miehen suuruinen peitsifalangi, jonka aseena oli sarissa, noin 6,3 metriä pitkä keihäs. Sarissaa piti käsitellä kahdella kädellä, joten käsivarteen oli kiinnitetty pyöreä kilpi (pelta). Lisäksi miehillä oli pronssinen kypärä, kovetetusta pellavasta tehty rintapanssari ja säärisuojat.
Ennen taistelua
Samaan aikaan Paulluksen leiriin tuli tieto Perseuksen liittolaisen tappioista Illyriassa. Se rohkaisi roomalaisia, mutta vielä oli päätettävä, miten hyökkäys toteutettaisiin. Paullus kutsuikin upseerinsa consiliumiin keskustelemaan tilanteesta. Jotkut kannattivat suoraa hyökkäystä makedonialaisten puolustuslinjoja vastaan, kun taas toiset ehdottivat, että Octaviuksen laivat hyökkäisivät makedonialaisten kimppuun mereltä kauempana pohjoisessa, jolloin Perseus joutuisi vetämään joukkonsa pois asemista.
Samana yönä sattui kuunpimennys, joka pelotti makedonialaisia. Liviuksen mukaan tribuuni Gaius Sulpicius Gallus selitti ilmiön roomalaisille, joten heidän leirissään ei syntynyt yhtä suurta paniikkia kuin makedonialaisilla. Paullus käski uhrata yksitoista hiehoa ja yhden härän Herakleelle. Pimennys aiheutti kuitenkin suurta levottomuutta makedonialaisten leirissä, sillä se ennusti yleensä kuninkaan loppua.
Taistelun alusta on monia tarinoita. Lähellä roomalaisten leiriä oli joki, josta roomalaiset ja makedonialaiset hakivat juomavetensä. Liviuksen mukaan roomalaisten puolella puolustivat marrukiinien ja pelignien kohortit, makedonialaisten puolella taas 800 traakialaista. Päivällä 22. kesäkuuta roomalaisorjien kantojuhta pelästyi ja juoksi joen yli kohti traakialaisia, jolloin roomalaiset juoksivat sen perään ja tappoivat yhden traakialaissotilaan. Tästä seurasi ensin pieni kahakka, johon liittyi ensin molempien osapuolten etuvartiot ja sitten pääarmeijat. Plutarkhoksen mukaan Paullus päästi tarkoituksella hevosen juoksemaan vihollisleiriin provosoidakseen taistelun, mutta tämä pitää tuskin paikkansa. Paullus tajusi kuitenkin, että taistelu oli väistämätön, ja kävi leirissä rohkaisemassa sotilaitaan. thumb|300px|Armeijoiden taistelujärjestys Pydnan taistelussa.
Taistelun jälkeen
Triumfin jälkeen Perseus karkotettiin perheineen italialaiseen Alba Fucensin vuoristokylään, jossa hän joutui elämään huonoissa olosuhteissa, kunnes kuoli vuonna 165 eaa. tai 162 eaa. Perseus jäi viimeiseksi antigonidien suvun hallitsijaksi. Makedonia jaettiin neljään tasavaltaan, jotka eivät saaneet käydä kauppaa toistensa kanssa. Paikalliset hallintomiehet vietiin Roomaan. Roomalaiset kukistivat myös Illyrian viimeisen kuninkaan Gentiuksen, joka oli ollut Perseuksen liittolainen. Lisäksi he rankaisivat Akhaian liittoa viemällä satoja johtomiehiä vankeuteen Italiaan. Heidän joukossaan oli kreikkalainen historioitsija Polybios.
Abdelkader
Elämäkerta
Damaskoksessa Abdulqadir kirjoitti teoksen Rappel à l’intelligent, avis à l’indifférent. Ranska antoi hänelle suuren eläkkeen ja oman berberivartioston. Vuonna 1871 hän katkaisi välit yhteen poikaansa, joka oli yrittänyt yllyttää algerialaisia ranskalaisia vastaan Constantinen alueella. Abdulqadir kuoli 26. toukokuuta 1883.
Lentoliskot
Levinneisyys
thumb|left|Lentoliskojen fossiilien löytöpaikat. Väri osoittaa mihin taksonomiseen ryhmään ne kuuluvat. Lentoliskoja on todennäköisesti elänyt joka puolella maailmaa, koska niiden fossiileja on löydetty lähes kaikilta mantereilta. Fossiilit ovat yleensä säilyneet huonosti, koska sedimenttien paino on rusentanut lentoliskojen ontot luut.
Koko
Suurimmat lentoliskolajit Quetzalcoatlus northropi ja Hatzegopteryx thambema olivat myös kaikkien aikojen suurimmat lentokykyiset eläimet. Quetzalcoatluksen siipivälin arvioidaan olleen 11–13 metriä ja Hatzegopteryxin yli 12 metriä. Ne elivät 71–66 miljoonaa vuotta sitten.
Hannu Hautala
Elämä
Hautalan pitkä ura luontokuvaajana päättyi vuonna 2020, kun monet sairaudet veivät voimat. Hänen uusin kirjansa Sata parasta julkaistiin syksyllä 2021.
Juha Metso on käsikirjoittanut, kuvannut ja ohjannut vuonna 2022 julkaistun taidedokumentin Hannu Hautala – legendan perintö. Dokumentissa Hannu Hautala pohtii luontokuvaajana olemista ja kuvien syntyä.
Alfa Romeo 159
Alfa Romeo 159 on Alfa Romeon vuosina 2005–2011 valmistama ylemmän keskiluokan automalli, joka korvasi Alfa Romeo 156:n. Se perustuu samalle pohjalevylle kuin Alfa Romeo Brera- ja Spider-mallit. 159 sai seuraajakseen Alfa Romeo Giulian vuonna 2015.
Kreikan parlamenttivaalit
Vaaleissa jaetaan parlamentin 300 paikasta 250 kolmen prosentin äänikynnyksen ylittäneiden puolueiden ääniosuuksien mukaisesti. Lisäksi suurin puolue saa lisäpaikkoja. Vuoden 2023 kesäkuun vaaleista lähtien suurin puolue saa 25 prosentin ääniosuudella 20 lisäpaikkaa ja tämän jälkeen jokaisesta prosenttiyksiköstä 2 lisäpaikkaa lisää. Enimmillään suurin puolue saa 40 prosentin tai sitä suuremmasta ääniosuudesta 50 lisäpaikkaa. Seurauksena puolueen on mahdollista saada parlamenttiin ehdoton enemmistö, mikäli sen ääniosuus on noin 40 prosenttia tai enemmän. Aiemmin suurin puolue sai aina 50 lisäpaikkaa. Vuoden 2023 toukokuun vaaleissa oli voimassa lyhytaikainen laki, jossa lisäpaikkoja ei ollut.
Porsche Supercup Italian Grand Prix 2013
Porsche Supercup Italian Grand Prix 2013 oli Porsche Supercup -kauden 2013 seitsemäs osakilpailu, joka ajettiin 8. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
José Pedro Fuenzalida
Maajoukkueura
Chilen maajoukkueessa Fuenzalida on pelannut vuodesta 2008 lähtien. Hän oli mukana Chilen joukkueessa MM-kilpailuissa 2014 ja Chilen voittoon päättyneessä Copa Américassa 2015, muttei päässyt kentälle kummassakaan turnauksessa. Ensimmäiset arvoturnausottelunsa Fuenzalida pelasi Copa América Centenariossa 2016, jossa hän teki maalin lohkovaiheen ottelussa Panamaa vastaan Chilen voittaessa 4–2 ja välierässä Kolumbiaa vastaan Chilen voittaessa 2–0.
Adad
Adadia pidettiin ylijumala Anin poikana, ja hänen lisänimensä Taivaan vartija ja Yltäkylläisyyden herra viittaavat siihen, että jumalaa pidettiin hyvänsuopaisena antajana. Jos Adad pidätteli sateita, seurasi kuivuus ja nälänhätä. Jumalan symbolieläin oli härkä ja hänen tunnuksensa salamakimppu. Muinaisessa hymnissä häntä kutsutaan myös nimellä Ramman (ukkostaja).
Verkkosivujen suunnittelu
Verkkosivujen suunnittelu eli web design tarkoittaa verkkosivujen toteutusta yritykselle tai yhteisölle.
Patrick Harper
Seuraura
Kaudeksi 2022–2023 Harper siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Marraskuussa 2022 hänen sopimuksensa seuran kanssa kuitenkin purettiin ja Harper siirtyi loppukauden kattavalla sopimuksella samassa sarjassa pelaavaan Kristianstads IK:hon.
Hélécine
Hélécinen naapurikunnat ovat Tienen (Flanderin Brabantin provinssissa) pohjoisessa, Landen (Flanderin Brabantissa) idässä, Orp-Jauche etelässä ja Jodoigne lounaassa. Hélécinen kautta kulkee tie 64 Tienenistä Hannutiin sekä Eurooppatie 40.
Hackney Downsin rautatieasema
Hackney Downsin asemalta on liikennettä Lontoon Cityyn Liverpool Streetin rautatieasemalle sekä pohjoiseen ja koilliseen Chingfordin, Cheshuntin, Hertford Eastin ja Enfield Townin suuntiin.
Jusupovin palatsi
Rakennuksen pohjana on 1700-luvun puolivälissä rakennettu kaksikerroksinen kreivi Pjotr Šuvalovin talo. 1770-luvun alussa arkkitehti Jean-Baptiste Vallin de la Mothe rakensi sen uudelleen Andrei Šuvalovia varten. Palatsin askeettista julkisivua koristaa doorilainen pylväikkö. Huomion arvoinen on myös ankaran monumentaalinen sisäpiha. 1830-luvulla rakennus siirtyi ruhtinas Nikolai Jusupoville. Hän rakennutti palatsiin siiven, johon kuuluu suuri valkoinen pylvässali (arkkitehti Andrei Mihailov). Sisätilojen uudistaminen jatkui 1910-luvulle saakka. Niistä näyttävin on rokokootyylinen teatterisali.
Vuoteen 1917 saakka palatsi kuului Jusupovin perheelle. Joulukuun 29. päivän vastaisena yönä 1916 (gregoriaanisen kalenterin mukaan) Feliks Jusupovin johtamat salaliittolaiset murhasivat siellä tsaariperheen suosioon päässeen seikkailijan Grigori Rasputinin. Rakennuksen pohjakerroksessa toimii tapahtumalle omistettu näyttely. Lokakuun vallankumouksen jälkeen palatsi toimi museona, ja vuonna 1925 siitä tuli valistustyöntekijöiden kulttuuritalo (”Opettajien talo”). Rakennus vaurioitui pahasti toisen maailmansodan pommituksissa, mutta on sen jälkeen restauroitu.
Johnny Hates Jazz
Historia
Johnny Hates Jazz nimettiin yhtyeen jäsenten ystävän mukaan, joka vihasi jazzia. Trion ensimmäisen singlen ”Me and My Foolish Heart” julkaisi RAK Records yhtyeen perustamisvuonna 1986. Johnny Hates Jazz halusi levytyssopimuksen suuren levy-yhtiön kanssa ja sen jälkeen, kun he olivat soittaneet jazzklubilla vuoden 1986 lopulla, he pääsivät allekirjoittamaan levytyssopimuksen Virgin Recordsin kanssa. Johnny Hates Jazzin esikoissingle uudella levy-yhtiöllä nimeltä ”Shattered Dreams” teki yhtyeen kuuluisaksi. Kappale sijoittui Britannian singlelistan viidennelle sijalle ja Yhdysvaltain singlelistan toiselle sijalle. Johnny Hates Jazzin esikois-LP Turn Back the Clock julkaistiin vuonna 1988 ja myi moninkertaista platinaa niin Englannissa kuin Yhdysvalloissakin.
Kivisaaren palatsi
Kivisaaren palatsi on Pietarin pohjoisosan Kivisaarella sijaitseva klassistisen arkkitehtuurin muistomerkki.
Bosnian ja Hertsegovinan kansallis- ja yliopistokirjasto
Bosnian ja Hertsegovinan kansallis- ja yliopistokirjasto (,, , lyh. NUBBiH, ) on Bosnian ja Hertsegovinan pääkaupungissa Sarajevossa toimiva kansallis- ja yliopistokirjasto.
Otto Kivenmäki
Seuraura
Alkukaudella 2020–2021 Kivenmäki johti myös Ässien sisäistä pistepörssiä ja hän teki 28 runkosarjaottelussa tehot 6+12=18, mutta tammikuussa 2021 Kivenmäki joutui sivuun nivusvaivojen vuoksi. Hän palasi tämän jälkeen kaukaloihin vain yhteen otteluun maaliskuussa.
Kaudeksi 2023–2024 Kivenmäki siirtyi kaksivuotisella sopimuksella SaiPaan.
Maajoukkueura
Kivenmäki putosi viimeisten joukossa Suomen alle 20-vuotiaiden MM-leiriryhmästä vuoden 2020 turnaukseen. Yhteensä hän on pelannut 18 nuorten ja 11 poikien maaottelua.
Herluf Bidstrup
Jyllands-Postenin artikkelissa vuodelta 2000 verrataan Bidstrupia sellaisiin kuuluisuuksiin kuin Hans Christian Andersen, Karen Blixen ja Martin Andersen Nexø, mutta hänen arvioidaan jääneen poliittisista syistä vähemmälle huomiolle.
Bukarest
Sektori 2.
thumb|left|125px|Sektorin 2 sijainti. Sektori 2 on asukasluvultaan toiseksi suurin 357 338 asukkaallaan, ja sen pinta-ala on yhteensä 32 km2. Pormestarina on toiminut vuodesta 2000 lähtien Neculai Onțanu. Sektori on talousongelmissa, sillä vuoden 2012 budjetin mukaan sen talous on 244 725 000 LEU:ta (54 milj €) alijäämäinen. Sektorissa ovat seuraavat lähiöt:
Linja-autoliikenne
thumb|250px|Linja 36. Kaupungin alueella on yhteensä 1 374 kilometriä linja-autoreittejä ja 121 säännöllisesti liikennöityä linjaa. RATB:llä on käytössään 1014 linja-autoa, joista 99 % on pyörätuoliystävällisiä.
Băneasan lentoasema
thumb|250px|Băneasan lentoaseman sisäänkäynti. Băneasan lentoasema oli vuoteen 1965 Bukarestin ainoa lentokenttä, kunnes Otopenin lentokenttä otettiin siviilikäyttöön. Vuosien 2007–2012 aikana lentokenttää käyttivät pääsääntöisesti halpalentoyhtiöt. Maaliskuussa 2012 laajojen muutostöiden jälkeen lentokenttä on VIP- sekä liikelentokäytössä ja tavanomainen reittiliikenne toimii Otopenin kentältä.
Mitoosi
Mitoosin vaiheet
Mitoosi voidaan jakaa profaasiin (esivaihe), prometafaasiin (esikeskivaihe), metafaasiin (keskivaihe), anafaasiin (jälkivaihe) ja telofaasiin (loppuvaihe). Profaasissa kromosomit kondensoituvat näkyviin. Prometafaasissa tumakotelo hajoaa ja tumajyvänen katoaa näkyvistä. Metafaasin aikana kahdentuneet kromosomit asettuvat jakotasoon. Usein sisarkromatidit (kromosomin puolikkaat) asettuvat metafaasikromosomeille tyypilliseen x-kirjaimen muotoon, jossa solmukohtana on sentromeeri. Eläinsolujen solulimassa tuman lähettyvillä on kaksi keskusjyvästä, jotka profaasin aikana siirtyvät tuman vastakkaisille puolille. Seuraavaksi mikrotubuluksista eli mikroputkista muodostuu tumasukkula, jonka sukkularihmoja kiinnittyy kunkin kromosomin sentromeeriin. Anafaasissa tumasukkulan säikeet lyhenevät ja vetävät kromatidit toisistaan irti sekä ohjaavat syntyneet tytärkromosomit solun vastakkaisille puolille. Näin solunjakautumisen S-vaiheen aikana kahdentuneista kromatideista tulee taas yksinkertaisia. Telofaasissa kummankin tytärkromosomiryhmän ympärille rakentuu tumakotelo. Tumasukkula häviää vähitellen ja kromosomit purkautuvat kierteisyydestään löyhäksi vyyhdeksi. Molempiin tumiin ilmaantuu tumajyvänen. Mitoosia seuraa sytokineesi eli soluliman jakautuminen kahdeksi erilliseksi soluksi.
Mitoosin onnistumisen varmistaminen
Mitoosin onnistunut suorittaminen on tärkeää eliön kannalta. DNA:n kahdentumisen pitää olla erittäin tarkka, sillä virheet johtavat mutaatioihin jotka lähes poikkeuksetta heikentävät eliön selvitymismahdollisuuksia. Tämän vuoksi replikaatiosta vastuussa oleva DNA-polymeraasi sisältää itsetarkastusmekanismin joka havaitessaan virheen pysäyttää entsyymin etenemisen kunnes virhe on korjattu. Anafaasi ei käynnisty mikäli DNA havaitaan liian vialliseksi. Tätä kontrolloi monimutkainen järjestelmä solunsisäisiä tiedonsiirtoketjuja. Keskeinen proteiini DNA:n vaurioihin liittyvissä tarkastusketjuissa on proteiini p53, jonka läsnäolo estää mitoosin etenemisen.
Sota (sarjakuvahahmo)
Sota (oikealta nimeltään Abraham Lincoln Kieros) on fiktiivinen henkilö Marvel Comicsin sarjakuvissa. Hän oli yksi Tuhon ratsumiehistä ja taisteli Ryhmä-X:ää vastaan.
Historia
Paljon myöhemmin Sota oli ilmeisesti hylätty ja jätetty sairaalaan jälleen halvaantuneena kaulasta alaspäin. Uusia voimia saanut Arkkienkeli kuitenkin saapui Sodan luokse parantaen hänet ja antaen Sodalle mahdollisuuden aloittaa uusi elämä.
Kreikan vaalipiirit
Vaalipiirejä käytetään sekä Kreikan parlamenttivaaleissa että europarlamenttivaaleissa. Parlamenttivaaleissa parlamentin 300 paikasta jaetaan 288 vaalipiireittäin ja loput 12 maanlaajuisesti. Vaalipiirin paikkamäärät parlamentissa perustuvat niiden väkilukuun. Kreikan kielessä vaalipiirien nimet ovat genetiviissä, esimerkiksi ”Ateenan 1. vaalipiiri” (Εκλογική περιφέρεια Α΄ Αθηνών, Eklogikí periféreia A' Athinón).
Star Wars: Republic Commando
Juoni
Kun sotaa on kulunut vuoden, Delta-ryhmä lähetetään tutkimaan Tasavallan hyökkäysalus (Republic Assault Ship) Prosecutoria, koska alus ei palannut tukikohtaan. Delta-ryhmä jakautuu tehdäkseen laajan tutkimuksen, mutta radioyhteydet katkeavat. Alus on erittäin hiljainen kunnes Boss joutuu Scavenger-droidin väijytykseen. Boss jatkaa taistelua Scavenger-droideja vastaan, kunnes tapaa trandosha-rotuiset orjuuttajat ja sotilaat, jotka ovat kaapanneet Prosecutorin. Boss pelastaa muut kommandot ja Delta-ryhmä valtaa aluksen takaisin, vaikka sinne hyökkäävät myös separatistien droidit. He saavat selville, että trandoshalaiset ovat liittyneet separatisteihin.
Olmeekit
Maatalous ja tekniikka
La Ventaan olmeekit rakensivat neliönmuotoisen pyramidin irtonaisesta maalajista. Pyramidin jäänteet ovat nykyisin 34 metriä korkeat. Sen käyttötarkoitusta ei tiedetä.
Taide
Olmeekkien steelojen etupuolelle kaiverrettiin La Ventan kulttuurin aikaan ja sen jälkeen hahmoja ja tapahtumia. Steeloissa oli usein keskushahmo, ehkä kuningas, jonka ympärillä oli lentäviä hahmoja.
Roberto Firmino
Seurajoukkueura
Firmino siirtyi Hoffenheimiin brasilialaisesta Figueirensesta, jonka edustusjoukkueessa hän oli pelannut vuodet 2009–2010, talvella 2011. Debyyttinsä Bundesliigassa hän teki helmikuussa 2011 Mainzia vastaan. Avausmaali syntyi saman vuoden toukokuussa Nürnbergin verkkoon. Kaudella 2013–2014 Firmino teki Bundesliigassa 16 maalia ja 12 syöttöä ollen liigan maalipörssin neljäs ja syöttöpörssin toinen. Hänet valittiin kauden jälkeen kauden läpimurroksi. Kaudella 2014–2015 Firmino pelasi Bundesliigassa 33 ottelua tehden seitsemän maalia. Kaikkiaan hän teki Hoffenheimille 38 maalia pelaamissaan 140 bundesliigaottelussa.
Lenni Killinen
Pelityyli
Faneille.com-sivuston toimittaja Toni Rajamäen mukaan Killinen on erittäin monipuolinen pelaaja, josta on hyötyä pelin jokaisella osa-alueella. Rajamäen mukaan hän on nopea ja vahva laituri, joka tekee tunnollisesti töitä molempiin suuntiin. Killisellä on myös kohtalaisen hyvät kiekolliset taidot.
Warcraft III: Reign of Chaos
Pelaaminen
Pelissä on neljä pelattavaa rotua. Jokaisella rodulla on kolme (The Frozen Throne -lisäosassa neljä) sankaria, omat joukot rakennuksineen ja omat erikoisominaisuutensa.
Örkkien kampanja
Tämän tehtyään örkit hyvästelivät Cairnen ja muut taureenit, ja suuntasivat pohjoiseen kohti Stonetalon Peakia, missä Oraakkelin kerrotaan asuvan. Matkalla he törmäsivät Grom Hellscreaminjohtamaan Warsong-klaaniin ja Lordaeronista paenneisiin ihmisiin. Ihmiset olivat sulkeneet ainoan pohjoiseen johtavan tien, ja Thrallin aikomuksena oli mennä siitä läpi ilman verilöylyä. Hän antoi Gromille tarkan käskyn, että ihmisiin ei saa koskea, mutta siitä huolimatta Grom kävi ihmisten kimppuun klaaninsa kanssa.
Ainoa tapa pelastaa Grom oli kaapata hänen sielunsa maagiseen Sielujalokiveen (Soul Gem) ja tuoda se Jainan luomalle rituaalikehälle. Kovan taistelun jälkeen Thrallin onnistui kaapata Gromin sielu Sielujalokiveen ja tuomaan se rituaalikehälle. Sitten yhteisvoimin ihmiset ja örkit poistivat Legioonan korruption hänestä. Näin Grom pelastui, mutta kaikki ei ollut vielä ohi. Jotta he voisivat pelastamaan rotunsa, Thrall ja Grom lähtivät läheiseen kanjoniin kohtaamaan Mannorothin. Taistelun aikana Mannoroth onnistui tyrmäämään Thrallin, mutta samalla Grom syöksyi kohti Mannorothia kirveensä kanssa. Hänen valtava sotakirves osui keskelle Mannorothin vatsaa aiheuttaen demonisista voimista johtuvan räjähdyksen, jolloin Mannoroth kuolee. Haavoittuneena Grom hyvästeli Thrallin ja kuoli haavoihinsa. Gromin kuoleman seurauksena Thrall päästi virstojen päähän kuuluvan karjaisun, joka oli merkki siitä, että örkit olivat viimein vapaita Palavasta Legioonasta.
Athens (Georgia)
Historia
Vuonna 1900 kaupungin asukasluku oli 10 245. Vuonna 1940 vastaava lukema oli jo 20 650. Kasvun myötä saapuivat esimerkiksi katuvalaistus ja vesijärjestelmät. Kasvu oli erityisen nopeaa toisen maailmansodan jälkeen samalla, kun kaupunki teollistui. 1980-luvulla Athens oli yksi ensimmäisistä Georgian kaupungeista, joissa aloitettiin kewskustan elvytyshankkeita. Piirikunnan ja kaupungin hallinnot yhdistettiin vuonna 1990.
Retkikeitin
Polttoaineet
Kaasut ovat lämpöarvoltaan ja käyttömukavuudeltaan hyviä polttoaineita retkeilyssä, mutta niiden negatiivinen puoli on korkea höyrystymislämpötila (kiehumispiste). Butaanin höyrystymislämpötila normaalissa ilmanpaineessa on 0, isobutaanin –10 ja propaanin –43 celsius­astetta. Paineen laskiessa myös höyrystymislämpötila laskee, ja kaasukeittimet ovat suosittuja myös kylmissä vuoristo-olosuhteissa. Kylmänkestävimpiä kaasuja ovat sekoitekaasut. Sekoitekaasut, joissa propaanin osuus on luokkaa 70 %, ovat osoittautuneet parhaiksi. Sekoitekaasupullojen butaani ei tule ulos pullosta pakkasilla, ja jos propaanin osuus nousee, painepullon kestävyys joutuu koetukselle. Retkikeittimessä on hyvä olla esilämmitysputki polttoaineelle, jossa neste saadaan höyrystymään kaasuksi keittimen omalla liekillä. Bensiinin ominaisuudet riittävät kovillekin pakkasille. Retkeillessä talvella on myös muistettava, että polttoaineen kulutus nousee, kun lämpötila laskee. Polttoaineen menekkiin vaikuttavat myös polttoaineen tekniset ominaisuudet.
LDL-kolesteroli
LDL-kolesteroli on LDL- eli harvojen lipoproteiinihiukkasten verenkierrossa kuljettamaa kolesterolia. LDL-kolesterolia tarvitaan solukalvojen rakennusaineeksi ja steroidihormonien synteesiin.
LDL-hiukkaset ovat plasman runsain lipoproteiini, joita maksa valmistaa hyvin harvoista VLDL-hiukkasista (Very Low Density Lipoprotein). LDL-hiukkasten koko vaihtelee halkaisijaltaan 18–25 nm, ja ne kuljettavat LDL-kolesterolin lisäksi myös rasvahappomolekyylejä triglyserideinä.
Juho Pernu
Juho Pernun vanhemmat olivat Matti Matinpoika Pernu ja Helena Juhontytär Herronen ja puoliso Brita Erkintytär Pernu. Juho Pernu oli maanviljelijä ja kunnallismies, jolla oli myös jauho- ja sahamylly ja joka toimi maanmittarina sekä harrasti kalanistutusta. Hän oli talonpoikaissäädyssä Kokkolan tuomiokunnan edustaja valtiopäivillä 1877–1878, sen jälkeen kun Carl Johan Slotte oli valittu säädyn puhemieheksi.
No Quarter (kappale)
Lisäksi yhdysvaltalainen alternative metal -orkesteri Tool on tehnyt kappaleesta version.
Tiktok
Historia
ByteDance julkaisi Kiinassa Douyin-nimisen sovelluksen syyskuussa 2016. Sovellusta alettiin julkaista syyskuussa 2017 Kiinan ulkopuolella, jossa se kulkee nimellä Tiktok. Marraskuussa 2017 ByteDance osti Musical.lyn ja 2. elokuuta 2018 palvelut yhdistyivät. Tuolloin Musical.lyn sovellus päivittyi ja sen myötä sen käyttäjät muuttuivat Tiktokin käyttäjiksi.
Kritiikkiä ja kohuja
Australialaisen tietoturva-asiantuntijan mielestä Tiktok ei ole turvallinen lapsille. Hän perustelee kantaansa sillä, että sovellus vetää puoleensa pedofiileja ja sillä, että sovellusta käyttäjät lapset ovat vaarassa joutua hyväksikäyttäjien tai kiusaajien uhriksi. Lisäksi käyttäjän yksityisyydensuoja voi vaarantua.
Emanaatio
Tämän paradigman mukaisesti luominen etenee vuodatuksena alkuperäisestä absoluuttisesta Korkeimmasta Olennosta, tai jopa muutoksena siinä. Korkein Valo tai Tietoisuus polveutuu siitä erilaisten tasojen, asteitten tai hypostaasien (olemusten) kautta. Samalla siitä tulee yhä enemmän ja enemmän materiaalinen ja ruumiillistunut, kunnes se kääntyy lopulta ympäri palatakseen vastakkaisessa järjestyksessä takaisin lähtöpisteeseensä. Useimmissa käsityksissä emanaatioprosessi lähtee yhdestä, joka muuttuu kahdeksi ja sitten kolmeksi, ja lopulta seitsemäksi, joista eri käsitysten mukaan voi emanoitua lukemattomia uusia tasoja.
Turgut Özal
Özal oli myös perustamansa ja parlamenttivaalit 1983 ja 1987 voittaneen Isänmaa-puolueen (Anavatan Partisi; ANAP) puheenjohtaja vuoteen 1989.
Naraka: Bladepoint
Naraka: Bladepoint on Battle Royale -peli, jossa 60 pelaajaa taistelee toisiaan vastaan pysyäkseen viimeisenä hengissä. Peli sisältää taistelulajien inspiroiman lähitaistelun, ja siinä on kivi-paperi-sakset -taistelujärjestelmä. Valittavana on laajat arsenaalit lähitaistelu- ja etäisyysaseita sekä kamppailukoukku, jota voidaan käyttää sekä taistelussa että poikittamisessa. Lisäksi jokaisella sankarilla on ainutlaatuisia taitoja ja kykyjä, jotka mahdollistavat monenlaiset pelityylit.
Tsukuba Circuit
Rata esiintyy muutamissa ajopeleissä, kuten esimerkiksi Gran Turismo 4:ssä.
Naraka: Bladepoint
Julkaisu
Kolme kuukautta julkaisun jälkeen Naraka: Bladepoint on myynyt yli kuusi miljoonaa kopiota maailmanlaajuisesti, mikä tekee siitä yhden kaikkien aikojen nopeimmin myydyistä kiinalaisista PC-peleistä.
Islamin sanakirja
B
right|thumb|Kaksi burkaan pukeutunutta afgaaninaista kesäkuussa 2005.
Jali Timari
thumb|250px|Jali Timarin suunnittelema Jatimatic [[konepistooli.]] Jali Timo Tapani Timari (4. tammikuuta 1927 – 9. huhtikuuta 1998) oli tamperelainen asesuunnittelija ja keksijä.
Jati-Maticien myynnistä ulkomaille paljastui 1980-luvun puolivälissä useita skandaaleja ja Timari tuomittiin vuonna 1986 puolen vuoden ehdolliseen vankeuteen muun muassa aseiden salakuljetuksesta. Sen seurauksena Hämeen lääninhallitus kielsi häneltä aseiden valmistuksen, eikä Jati-Maticeja enää valmistettu Suomessa. Aseen piraattikopioita alettiin sen jälkeen valmistaa ilman Timarin lupaa Kiinassa.
Amerikkalaisen jalkapallon Euroopan-mestaruuskilpailut 2018
Otteluohjelma
19.00: 7–28 (7-28)
Christina Aguileran diskografia
Albumit
Stripped
Keeps Gettin’ Better: A Decade of Hits
René Just Haüy
Elämä ja ura
Haüy pidetään kristallografian perustajana. Pudotettuaan vahingossa kalsiittia lattialle hän tuli kappaleita tutkiessaan ajatelleeksi kiteen muotojen geometrista lakia. Hän jatkoi tässä tutkimuksessa Jean-Baptiste L. Romé de l'Islen työtä. Vuonna 1784 hän julkaisi käänteentekevän kristallografisen järjestelmänsä teoksessa Essai d'une théorie sur la structure des cristaux, jossa hän selitti, miten kaikki saman aineen kiteissä esiintyvät eri muodot voidaan matemaattisesti johtaa yksinkertaisesta perusmuodosta, joka on ominaista kyseiselle aineelle, ja päätteli tästä laista, että kiteillä on säännöllinen sisäinen rakenne. Tästä työstä hänet valittiin Académie des sciences -akatemian jäseneksi.
Metyyli-isoeugenoli
Valmistus ja käyttö
Metyyli-isoeugenolia valmistetaan metyloimalla isoeugenolia emäksisissä olosuhteissa dimetyylisulfaatilla. Yhdistettä käytetään hajusteissa tuomaan niihin neilikan hajua.
Jääkiekon maailmanmestaruuskilpailut 1999
Lopputulokset
MM-Taso
Maalivahtien torjuntatilastot
Maalivahdit, jotka ovat pelanneet vähintään 180 minuuttia.
Insula
Roomalaisten kaupunkien kasvu pakotti rakentamaan kaupungit varsin ahtaasti. Rikkaan yläluokan ylellisten talojen, domusten viedessä suuren osan kaupungin rakennusalasta jouduttiin vuokrakasarmeja rakentamaan yhä korkeammiksi ja monikerroksisemmiksi. Talojen korkeuksia pyrittiin rajoittamaan keisarillisilla määräyksillä, mutta etenkin Roomassa kasvava väestö vaati yhä suurempien talojen rakentamista. Korkeimmat insulat saattoivat olla jopa 8- tai 9-kerroksisia.
Idols (6. tuotantokausi)
Edellisen kauden tuomareista ohjelmassa jatkoi ainoastaan Jone Nikula, joka toimi tällä kaudella tuomariston puheenjohtajana. Uusina jäseninä Nina Tapion ja Sami Pitkämön tilalle tulivat laulaja Laura Voutilainen ja manageri Tommi Liimatainen. Koelauluissa nähtiin lisäksi vierailevia tuomareita, muun muassa Anna Abreu ja Herra Ylppö.
Suomen Jääkiekkoilijat
Pelaajat saavat yhdistykseltä asiantuntijapalveluita, etuja sekä suojaa konfliktitilanteissa.
SJRY:n puheenjohtajana toimii Teemu Ramstedt ja varapuheenjohtajina Henrik Forsberg sekä Frans Tuohimaa. Yhdistyksen toiminnanjohtaja on Risto Kauppinen.
Rahasto
Suomen Jääkiekkoilijat ry:n puitteissa toimii vuonna 1982 perustettu Jääkiekkoilijoiden Koulutus- ja Ammatinedistämissäätiö. Säätiön tarkoituksena on edistää ja tukea nykyisten ja entisten jääkiekkoilijoiden koulutusta sekä sopeutumista urheilu-uran jälkeiseen elämään. Tarkoituksensa toteuttamiseksi säätiö voi myöntää avustuksia ja apurahoja. Säätiön hallituksen puheenjohtaja vuosina 2021–2022 on Sinuhe Wallinheimo
Operaatio Rolling Thunder
Operaatio Rolling Thunder oli Yhdysvaltojen ilmapommitusoperaatio Pohjois-Vietnamissa Vietnamin sodan aikana 2. maaliskuuta 1965 – 31. lokakuuta 1968. Ilmapommitukset Pohjois-Vietnamissa aiheuttivat sinänsä mittavia tuhoja, mutta operaatio epäonnistui tavoitteessaan saada pohjoinen luopumaan sodasta Etelä-Vietnamissa. Operaatio Rolling Thunderia onkin joskus pidetty klassisena esimerkkinä ilmavoiman epäonnistumisesta sodankäynnissä.
Operaatio
Viimeinen ilmapommitusten vaihe alkoi tammikuussa 1968 alkaneesta tet-hyökkäyksestä. 31. maaliskuuta presidentti Johnson rajoitti ilmapommituksia 19. leveysasteen eteläpuolelle neuvottelujen aikaansaamiseksi. 31. lokakuuta 1968 operaatio päätettiin kokonaan. Johnson teki lopetuspäätöksen juuri ennen presidentinvaaleja tukeakseen demokraattien ehdokasta Hubert Humphreyta. Vaalit voitti republikaanien ehdokas Richard Nixon, jonka iskulause oli ollut ”peace with honor” eli rauha kunnialla. Pohjois-Vietnamin uusiin laajempiin ilmapommituksiin ryhdyttiin seuraavan kerran vasta vuonna 1972.
Inditex
Historia
Inditex aloitti toimintansa vuonna 1963 pienenä perheyrityksenä. Vuonna 1975 ensimmäinen Zara myymälä avattiin A Coruñaan, Espanjaan. Pikkuhiljaa yritys jatkoi kasvuaan, ja vuonna 1988 Inditex avasi myymälöitä myös Espanjan ulkopuolelle, ensimmäisenä Portugaliin.
R.Smg. Archimede (1933)
Valmistus
Alus tilattiin Cantiere navale Franco Tosilta Tarantosta. Alus laskettiin vesille 10. joulukuuta 1933.
Valtteri Lipiäinen
Valtteri Lipiäinen (s. 2. syyskuuta 1997 Lappeenranta) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan oikea laitahyökkääjä. Lipiäinen laukoo oikealta.
Seuraura
Kaudeksi 2016–2017 Lipiäinen teki vuoden mittaisen sopimuksen Mestikseen perustetun Espoo Unitedin kanssa. Hän pelasi suurimman osan kaudestaan kuitenkin joukkueen yhteistyöseura Espoo Bluesin A-nuorissa. Lipiäinen oli joukkueen paras syöttäjä ja toiseksi paras pistemies Tatu Kanervan jälkeen tehoilla 13+31=44. Hän pelasi kauden aikana viisi Mestis-ottelua Espoo Unitedissa.
Kaufhaus des Westens
Historia
Kaupan perusti Adolf Jandorf vuonna 1905 ja rakennuksen suunnitteli arkkitehti Emil Schaudt. Se avattiin vuonna 1907. Vuonna 1927 tavaratalo siirtyi Hertien omistukseen. Toisessa maailmansodassa rakennus pääosin tuhoutui ja se jäi Länsi-Berliinin puolelle. Se avattiin uudelleen juhlahumussa vuonna 1950. Pian KaDeWestä tuli yksi Länsi-Saksan talousihmeen tunnuksista ja lännen näyteikkuna itään.
Pesäpallon Valtakunnansarja 1940
Valtakunnansarjaa pelattiin myös talvisodan jälkeen. Sekavissa oloissa pystyttiin ratkaisemaan yhdeksän alueen mestarit.
Perhosefekti
Perhosefekti voi tarkoittaa:
Särkisalo
Historia
Kristinusko ja ruotsinkielinen väestö saapuivat Särkisaloon keskiajalla. Siellä on perimätiedon mukaan ollut kappeli, joka korvattiin 1500-luvulla saarnahuoneella. 1660-luvulla alueelle määrättiin rakennettavaksi oma kirkko, ja Särkisalosta tuli Perniön kappeli. Omaksi pitäjäkseen Särkisalo irtaantui vuonna 1868 ja sen seurakunta itsenäistyi vuonna 1924.
Förbyn kylään perustettiin vuonna 1881 kalkkikaivos, jonka toiminta laajeni vuosikymmenien mittaan huomattavasti. Kaivoksesta louhittiin 1970-luvulla vuosittain noin 100 000 tonnia kalkkikiveä. Kaivoksen yhteydessä toimineen kalkkitehtaan päätuotteena oli maataloudessa käytetty maanparannuskalkki. Muuta teollisuutta kunnassa oli vähän.
Ion Khioslainen
Ion Khioslainen (n. 490/480–420 eaa.) oli antiikin kreikkalainen tragediakirjailija, lyyrinen runoilija ja filosofi, joka oli kotoisin Khioksesta. Hän oli Aiskhyloksen, Euripideen ja Sofokleen aikalainen. Ionin lukuisista näytelmistä ja runoista on säilynyt vain joitakin nimiä ja katkelmia. Hän kirjoitti myös joitakin proosamuotoisia teoksia muun muassa historiasta ja filosofiasta.
Pesäpallon Välisarja 1940
Välisarjan mestaruusottelu
HPK nousi Suursarjaan 1941. ESK ja HNMKY karsivat keväällä toisesta paikasta.
Radio Syke
Radio Syke oli helsinkiläinen paikallisradio. Radio lähetti ohjelmaa taajuudella 96,8 MHz. Sen toiminta alkoi syksyllä 1988 ja päättyi syksyllä 1990. Syke oli aloittaessaan kolmas paikallisradio Helsingissä Radio Cityn ja Radio Ykkösen.
Säkylä
Seurakunnat
Suomen ortodoksisen kirkon seurakunnista Säkylän alueella toimii Turun ortodoksinen seurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Säkylän kunnan nykyisellä alueella.
Kyliä
Vuonna 2016 liitetyn Köyliön myötä Säkylä sai 18 kylää lisää. Köyliön kylät ovat Ehtamo, Huhdinkylä, Järvenpää, Kankaanpää, Karhia, Kepola, Korvenkylä, Lähteenkylä, Pajula, Puolimatka, Tuiskula, Tuohiniemi, Uusimaa, Vellinkylä, Vinnari, Voitoinen, Vuorenmaa, Yttilä.
Esikolumbiaaniset intiaanikulttuurit
Suurriistan katoaminen
Maanviljelyn yleistyminen alueittain synnytti yhä lisääntyvää kiinteää kyläasutusta, joka keskittyi vesistöjen ääreen. Uskonnollinen elämä saattoi yhdistää erillään eläviä kyläkuntia ja kaupunkeja. Jotkut kylät kehittyivät voimakkaiksi päällikkökunniksi ja ensimmäiset näistä muotoutuivat valtioiksi noin vuonna 1000 eaa.
Meliz Karlge
Filmografia
Lähde:
Almopía
Almopían kunta on ottanut nimensä samalla seudulla sijainneelta antiikin aikaiselta Almopian alueelta, joka oli yksi Makedonian valtakunnan osista. Almopían kunta syntyi, kun Aridaía ja Exaplátanos yhdistyivät vuoden 2011 alussa Kallikrates-suunnitelman mukaisesti.
Young Right Now
"Young Right Now" on toistaiseksi päässyt listoille ainoastaan Saksassa ja Sveitsissä.
Varsovan taistelu (1920)
Varsovan taistelu oli yhteenotto Puolan ja Neuvosto-Venäjän välillä 13. – 20. elokuuta 1920. Venäläiset olivat Puolan–Neuvosto-Venäjän sodan aiemmissa vaiheissa edenneet Puolan pääkaupunki Varsovan lähistölle ja 13. elokuuta eturintama oli vain 30 kilometrin päässä kaupungista. Mihail Tuhatševski johti venäläisten hyökkäystä kaupunkia vastaan, mutta Józef Piłsudskin komentama puolalaisten vastahyökkäys venäläisten selustaan ajoi nämä sekasortoon ja pakotti heidät perääntymään Puolasta. Tapahtumasta on käytetty myös nimeä "Veikselin ihme" tai "Wisłan ihme". Sota päättyi Riian rauhaan vuonna 1921 ja Piłsudskista tuli Puolan kansallissankari.
Saburō Sakai
Tyynenmeren sota
Saburō Sakai taisteli niin kutsutun Tainanin prikaatin alaisena. Hänen esimiehenään toimi "Rabaulin Richthofeniksi" kutsuttu luutnantti Junichi Sasai, jolle Sakai kokeneempana opetti erityisesti kaartotaistelua. Alikersantti Toshiaki Honda taasen toimi tavanomaisesti Sakain siipimiehenä. Kummatkin kaatuivat myöhemmin ja heidät ylennettiin postuumisti, Sasai kapteeniluutnantiksi ja Honda ylikersantiksi. Honda oli ennen kaatumistaan siirretty toiseen yksikköön, eikä kuollessaan enää lentänyt Sakain kanssa. Honda itse oli vastustanut siirtoa.
Varsovan taistelu (1920)
Tausta
Piłsudskin tilanne elokuussa oli vakava, mutta hän oli laatinut suunnitelman tilanteen pelastamiseksi. Varsovan puolustuslinja jätettäisiin heikon Józef Hallerin johtaman joukon haltuun, kun taas rintaman eteläosan puolalaiset hyökkäisivät kohti pohjoista ja venäläisten selustaa. Puolustuksen heikentäminen hyökkäystä varten merkitsisi Varsovan menetystä suunnitelman epäonnistuessa, mutta Piłsudski piti kaupungin menetystä muutenkin väistämättömänä, ellei venäläisiä voitettaisi.
Saburō Sakai
Tyynenmeren sota
Ainakin 40 Sakain ilmavoitoista on kyetty todentamaan tarkasti liittoutuneiden arkistoista, ja hänen ilmataistelunsa Julian ”Pug” Southerlandin ohjaaman Grumman F4F Wildcat -koneen kanssa 14. elokuuta 1942 Guadalcanalin yllä on yksi toisen maailmansodan parhaiten dokumentoiduista ilmataisteluista.
Varsovan taistelu (1920)
Seuraukset
thumb|Venäläisiltä vallattuja sotalippuja. Puolalaiset seurasivat vetäytyviä venäläisiä aina Kiovan ja Minskin liepeille saakka ja venäläisten oli pakko pyytää aselepoa 15. lokakuuta. Venäläisten paetessa 100 000 oli jäänyt sotavangeiksi ja kaikkiaan kolme armeijaa oli tuhoutunut tyystin. Sota päättyi virallisesti Riian rauhassa 18. maaliskuuta 1921.
Voiton Varsovassa oli tehnyt mahdolliseksi riskinotto ja puolalaisten vastahyökkäyksen nopea eteneminen. Piłsudskista tuli Puolan kansallissankari ja hän kuoli voiton varmistamassa itsenäisessä Puolassa vuonna 1935. Venäläisiä Varsovassa johtanut Tuhatševski teloitettiin Stalinin käskystä vuonna 1937.
Bleed American
Bleed American on yhtyeen Jimmy Eat World neljäs studioalbumi. Se julkaistiin 24. heinäkuuta 2001.
Airaksela
Nähtävyyksiä ja muistomerkkejä
Airakselantien varrella (Airakselantie 714) on vuonna 1948 pystytetty sukumuistomerkki ja samaan aikaan istutettu muistokuusi. Airaksisten suku on lähtöisin Airakselan kylältä.
Worms Armageddon
Variaatioita
Jokaisella madolla on 200 energiapistettä ja joukkueissa on 3-4 matoa. Vuoroittain aselaatikko putoaa jonnekin päin karttaa. Pelaajien on tarkoitus ninjaköyden avulla ottaa ainakin yksi aselaatikko ja sen jälkeen hyökätä köyden päästä. Mikäli pelaaja aikoo käyttää asetta, jota ei voi käyttää köydestä, voi tämä hyökätä normaalisti. Pelaaja, joka on viimeisenä, on jätettävä rauhaan, paitsi jos hyökkääjä osuu tämän lisäksi johonkuhun muuhunkin pelaajaan.
Ella Hooper
2010-luvulla Hooper on aloitellut soolouraa. Hänen debyyttialbuminsa on nimeltään In Tongues.
Frans Joosef I
Elämäkerta
Frans Joosef oli arkkiherttua Frans Kaarlen ja Baijerin prinsessa Sophie Friederike Dorothee Wilhelminen poika. Hän syntyi Schönbrunnin linnassa, Wienin ulkopuolella sijaitsevassa keisarillisessa kesälinnassa. Hänen setänsä oli vähämielinen keisari Ferdinand I, joka jäi lapsettomaksi. Frans Joosefin nuoremmasta veljestä tuli Meksikon keisari Maksimilian I. Hänen isänsä luopui vaatimuksestaan valtaistuimeen ja Frans Joosef kasvatettiin kruununperijäksi. 13-vuotiaana hän aloittikin everstin arvolla Itävallan armeijassa. Hän käytti univormua suurimman osan ajasta.
Euroopan hulluna vuotena 1848 Frans Joosef palveli Italiassa, jossa Lombardia-Venetsia oli kapinoinut Itävaltaa vastaa. Kun kapinointi levisi muualle valtakuntaan, Ferdinand luopui kruunusta ja Frans Joosef julistettiin keisariksi 2. joulukuuta Olomoucissa. Hänen neuvonantajanaan toimi aluksi Felix Schwarzenberg, joka pyrki palauttamaan itsevaltiuden ja suurvalta-aseman. Vuonna 1848 myönnetty perustuslaki kumottiin seuraavana vuonna ja Frans Joosef sai itsevaltiaan aseman vuonna 1852.
Plaza de Cibeles
Aukion keskellä on suihkulähteiden ympäröimä fryygialaisten luonnon ja hedelmällisyyden jumalatarta Kybeleä kuvaava patsas, joka istuu kahden leijonan vetämissä sotavaunuissa. Aukio rakennettiin kuningas Kaarle III:n kaudella ja sen suunnitteli Ventura Rodríguez vuosina 1777–1782. Itse patsas on Francisco Gutiérrezin, Roberto de Michelin ja Miguel Ximénezin veistämä. Aukion eri kulmissa seisovat pääpostitalo Palacio de Comunicaciones, keskuspankki Banco de España, Espanjan maavoimien esikuntarakennus Palacio de Buenavista sekä kulttuurikeskuksena toimiva Palacio de Linares.
Lähin Madridin metron asema on linjan 2 Banco de España.
Sosiaalioikeus
Pohjoismaiselle sosiaaliturvalle on leimallista, että palvelut rahoitetaan verovaroin eikä vakuutuspohjaisesti. Järjestelmän menonlisäykset ilmenevät kansalaisten verojen korotuksina, joita seuraamalla he voivat valvoa kustannuksia. Vakuutuspohjaisissa järjestelmissä valvonta on välillistä ja etäämpää eli sen suorittaa vakuutustarkastus. Sosiaalioikeus on syntynyt teollistuneen yhteiskunnan myötä. Se syntyi vuonna 1881 Saksassa, jossa Otto von Bismarck loi sosiaalivakuutusjärjestelmän. Suomen ensimmäiset sosiaalilait olivat asetus teollisuusammateissa olevain työntekijäin suojelemisesta (18/1889) ja laki koskeva työnantajan vastuunalaisuutta työntekijää kohtaavasta ruumiinvammasta (44/1895).
News of the World (albumi)
News of the World nousi Yhdysvalloissa listasijalle 3 ollen samalla ensimmäinen Queen-albumi, joka menestyi Atlantin takana paremmin kuin yhtyeen kotimaassa, jossa levy ylsi neljänneksi, ja myi kultalevyyn oikeuttavan määrän. Yhdysvalloissa News of the World on myynyt nelinkertaista platinaa. Albumi saavutti suosiota myös muualla hittisinglejen ”We Are the Champions” ja ”Spread Your Wings” avittamana. Kriitikoilta levy ei kuitenkaan saanut ilmestyessään juurikaan kiitosta.
Kritiikki
Albumi sai lehdistössä laimean vastaanoton, mutta kuitenkin paremman kuin siltä julkaistut singlet. Record Mirror -lehti totesi Queen-yhtyeen esiintyvän albumilla hyvin pelkistetyn kuuloisena, ja samalla palanneen juurilleen. Arvostelija kehui ”Sheer Heart Attack” -kappaletta hienoksi yritykseksi soittaa uuden aallon musiikkia Sex Pistolsin tyylillä. Hänen mielestään albumi ei ole huono, mutta voisi olla parempikin. Sounds-lehden kritiikki oli jakautuvaa. Lehden kriitikko piti levyn A-puolta pettymyksenä, mutta B-puolta parempana erityisesti päätöskappaleen ”My Melancholy Blues” myötä. Hänen mukaansa kappale ”We Are the Champions” osoitti, että Queenin soitosta oli lopullisesti kadonnut viimeinen särmä. Myös Disc arvosteli kyseistä kappaletta ja totesi sen olevan ”hirveä osoitus Mercuryn remmin kapea-alaisuudesta”. Daily Mirrorin kriitikko puolestaan piti News of the Worldia Queenin mielenkiintoisimpana albumina heti henkilökohtaisen suosikkinsa, Sheer Heart Attackin, jälkeen. Lehdistöstä Daily Mirror suhtautuikin albumiin todennäköisesti kaikkein positiivisimmin.
Futures
Kappaleet
Kaikki kappaleet kirjoittanut Jimmy Eat World.
Tyk-toiminta
Tyk-toiminnan sisältö ja toteutus
Selvitysjaksolla ohjelma painottuu kuntoutujan työssä selviytymisen, työkyvyn, työolosuhteiden ja työn kuormitustekijöiden kartoitukseen ja siitä lähtevään oman työn analysointiin jatkossa. Jaksoon sisältyy kuntoutujan fyysisiin, psyykkisiin ja sosiaalisiin voimavaroihin ja elämänhallintakeinoihin liittyvä kartoitus. Jaksolla on eri alueisiin liittyviä opetuskeskustelu8ja ja fyysistä työ- ja toimintakyvyn aktivointia.
Valmennusjakson ohjelmaan sisältyy työkykyä, ammattitaidon eri osa-alueita, työn suunnittelua ja muuta työssä selviytymistä parantavaa valmennusta ja kuntoutusta. Ammatilliseen osuuteen kuuluu muun muassa
Zara (vaatemyymäläketju)
thumb|230px|Zaran myymälä [[Hongkongissa.]] Zara on espanjalaisen Inditexin tunnetuin vaatemyymäläketju. Yhtiön pääkonttori sijaitsee Galiciassa A Coruñassa, jonne ensimmäinen Zara-liike avattiin 1975. Zara on yksi maailman nopeimmin kasvavista vähittäiskauppiaista 2700 liikkeellään noin 60 maassa.
Eszterháza
Huoneet
250px|right|thumb|Prinssi Nikolaus Esterházy, Esterházan rakennuttaja.
Edit Reinilä-Hellman
Edit Reinilä-Hellman kirjoitti Kotiruoka-keittokirjan yhdessä Helsingin kasvatusopillisessa talouskoulussa opettajina toimineiden Sophie Caloniuksen ja Valma Krankin kanssa. Kirja ilmestyi Otavan kustantamana vuonna 1908 nimellä Kotiruoka – keittokirja kotia ja koulua varten. Kirjan 74. täysin uudistettu painos ilmestyi 2008 ja sitä on painettu kaikkiaan noin miljoona kappaletta.
Isolyhtysilmä
Isolyhtysilmä (Anomalops katoptron) on lyhtysilmiin kuuluva kalalaji. Lajia tavataan syvistä vesistä indopasifiselta merialueelta.
Gold (W&W:n kappale)
"Gold" ei ole toistaiseksi päässyt lainkaan singlelistoille. W&W on esittänyt kappaleen livenä muun muassa vuoden 2019 Tomorrowland-festivaalilla.
Pulssinleveysmodulaatio
Pulssinleveysmodulaatio (PWM,, tai PDM, ) on modulointitapa, jossa kuormaan menevää jännitettä säädetään muuttamalla pulssisuhdetta niin, että lähtösignaalin keskiarvo yhden värähtelyjakson ajalta laskettuna on sama kuin modulointisignaalin arvo.
Heidi Kamutta
Lokakuussa 2007 Hannula ilmoitti lopettavansa uransa.
Vero-oikeus
Vero-oikeudella ja yksityisoikeudella on useita yhtymäkohtia, sillä monia verovelvollisen yksityisoikeudellisia toimia verotetaan (esimerkiksi kauppaa) tai veron kohteesta säännellään yksityisoikeudessa (esimerkiksi perinnöstä). Yleensä tällaiset tapahtumat ymmärretään samalla tavoin sekä vero-oikeudessa että yksityisoikeudessa eli tapahtumalla ei ole erillistä vero-oikeudellista sisältöä.
Taurian palatsi
Talvipuutarhasta tehtiin vuosina 1906–1907 Venäjän valtakunnanduuman istuntosali. Helmikuun vallankumouksen jälkeen palatsi toimi väliaikaisen hallituksen, Pietarin työläisneuvoston ja Venäjän neuvostojen toimeenpanevan keskuskomitean kokouspaikkana. Tammikuun 18. päivänä 1918 siellä ehti kokoontua Venäjän perustuslakia säätävä kokous. Myöhemmin palatsissa pidettiin neuvostojen, VKP(b):n ja Kominternin edustajakokouksia ja kongresseja. Vuonna 1918 se nimettiin Moisei Uritskin mukaan, mutta nimitys ei vakiintunut käyttöön. 1930-luvulla palatsiin oli sijoitettu Neuvostoliiton kommunistinen maatalousyliopisto ja toisen maailmansodan jälkeen vuoteen 1990 saakka Leningradin puoluekorkeakoulu. Nykyään siellä toimii IVY-maiden parlamenttien yhteistyöelin.
Sointiväri
Osaäänesrakenne
Sävelen sointiväri syntyy pääosin niin sanottujen osavärähtelyjen aiheuttamien osaäänesten lukumäärän ja voimakkuuden perusteella. Luonnolliset äänet sisältävät aina useamman kuin yhden värähtelytaajuuden. Kaikissa sävelissä on mukana välittömästi kuultavan perussävelen lisäksi vaihteleva määrä sitä korkeampia osaääneksiä: yläsäveliä, jotka noudattavat tiettyä intervallirakennetta (yläsävelsarja). Äänessä soivat ja korostuvat erilaiset ylä-äänet vaikuttavat sointiväriin. Ylä-äänten voimakkuussuhteita kuvataan harmonisen spektrin avulla.
Sointivärin havaitsemiseen liittyvät myös kriittiset kaistat. Jos vähintään kaksi voimakasta ylä-ääntä osuu samalle kriittiselle kaistalle, auditorinen systeemi käsittelee näitä yhtenä äänenä. Mitä useampia tällaisia saman kaistan jakavia ylä-ääniä on ja mitä voimakkaampia ne ovat, sitä ”karkeampana” äänenväri koetaan.
Karen Allen
Allen on näytellyt myös teatterissa ja televisiossa. Hän esitti Christa McAuliffea vuonna 1990 valmistuneessa televisioelokuvassa Challenger.
Heisenbergin kuva
Heisenbergin kuva on kvanttimekaniikan formalismin yksi muoto. Siinä systeemin tilaa kuvaavat tilavektorit eli aaltofunktiot ovat aikariippumattomia, ja observaabeleita kuvaavat lineaarioperaattorit riippuvat ajasta.
Käyttö
Merkitään suljetun systeemin tilaa merkinnällä ja observaabelia O kuvaavaa operaattoria merkinnällä. Alaindeksi H viittaa siis Heisenbergin kuvaan. Jälkimmäinen siis kuvaa tilan joksikin toiseksi  (tai erityisesti identiteettioperaattorin tapauksessa samaksi) saman funktioavaruuden tilaksi. Toisin sanoen
Pyhän Kolminaisuuden kirkko (Kulitsa ja pasha)
thumb|250px|Pyhän Kolminaisuuden kirkko kellotorneineen. Pyhän Kolminaisuuden kirkko on klassismia edustava kirkkorakennus Pietarin kaakkoisosassa lähellä Nevan rantaa. Omaperäisen ulkomuotonsa takia kirkko ja siihen liittyvä kellotorni ovat saaneet nimityksen Kulitsa ja pasha (Кули́ч и Па́сха, Kulitš i Pasha).
Suojaosuus (ulosotto)
Suojaosuus lasketaan päiväkohtaisesti ja kerrotaan 30:llä, jolloin saadaan suojaosuuden määrä kuukaudessa. Sen suuruuteen eivät vaikuta velallisen omat tulot. Jos velallisella on hänen elatuksensa varassa olevia perheenjäseniä (puoliso, omat lapset, puolison lapset), korotetaan suojaosuutta kutakin elätettävää kohden 8,15 €:lla. Velallisen elatuksen varassa olevana pidetään henkilöä, jonka saama tulo ei ylitä velallisen itsensä osalta laskettavaa suojaosuutta, ja tällaista lasta siitä riippumatta, osallistuuko myös toinen puoliso hänen elatukseensa.
Martin O’Malley
Toukokuussa 2015 O’Malley ilmoitti asettuvansa demokraattien esivaaliehdokkaaksi vuoden 2016 presidentinvaaleihin. Hän vetäytyi ehdokkuudesta helmikuussa 2016 saatuaan Iowan esivaalissa vain noin viiden prosentin kannatuksen.
August Eklöf
Eklöf kuului vuonna 1874 käyttöönotetun yksityisen Porvoo-Kerava-rautatien perustajiin ja osakkaisiin. Hän omisti hevosenkenkätehtaan Porvoossa, höyrysahoja Porvoossa, Tolkkisissa, Hämeenlinnassa, Muroleessa, Kannuksessa ja Kuokkalassa sekä tiilitehtaan ja vuonna 1893 perustetun sulfiittiselluloosatehtaan Tolkkisissa. Eklöfin hallussa oli lisäksi 49 maa- ja metsätilaa eri puolilla Suomea. Nämä omistukset keskitettiin vuonna 1910 perustetulle Aug. Eklöf Ab -nimiselle osakeyhtiölle, ja Eklöf toimi itse yhtiön johtokunnan puheenjohtajana 1910–1912. Eklöf sai kauppaneuvoksen arvon 1895. Hänen poikansa agronomi Birger Eklöf oli yrityksen pääjohtaja isänsä jälkeen.
Iglooghost
Iglooghost, oikealta nimeltään Seamus Malliagh (s. 1997) on irlantilainen elektronisen musiikin tuottaja, joka sai merkittävästi huomiota vuoden 2017 Neo Wax Bloom -albumillaan. Hänen musiikkinsa on tyyliltään maksimalistista ja albuminsa kertoo tarinan kahdesta silmämunasta, jotka seikkailevat Mamu - mielikuvitusmaailmassa.
Akita
Historia
Kubotan linnakaupunki, josta myöhemmin tuli modernin Akitan keskusta, perustettiin vuonna 1604. Kaupunki toimi Ashina- ja Satake-daimioiden pääkaupunkina Meiji-kaudelle asti. Moderni Akitan kaupunki muodostettiin 1. huhtikuuta 1889, ja 1. huhtikuuta 1997 Akitasta tehtiin ydinkaupunki. Vuonna 2004 juhlitiin kaupungin 400-vuotissyntymäpäiviä.
Josh Archibald
Ura
Toisella kaudellaan Omahassa Archibald oli joukkueensa sisäisen maalipörssin toinen sekä koko liigan 20 parhaan joukossa 19 osumallaan. Viimeisellä yliopistokaudellaan Archibald teki 37 ottelussa tehot 29+14=43 ollen liigan maalipörssin kolmas ja tullen valituksi ehdokkaaksi Pohjois-Amerikan parhaalle yliopistopelaajalle annettavan Hobey Baker Awardin saajaksi. Lisäksi hänet palkittiin NCAA:n vuoden parhaana hyökkääjänä sekä parhaana pelaajana ja hänet valittiin ensimmäiseen tähdistökentälliseen.
Akita
Kansainvälinen yhteistyö
Akitalla on yhteistyötä useiden kaupunkien kanssa ympäri maailmaa. Akitalla on viisi ystävyys- ja sisarkaupunkia ulkomailla ja kolme Japanissa: